Ribe Stifts Adresseaviser, 1833-08-27
Udenlandske Efterretninger. Portugal. Den Madrider Hoftidende af 6te August fortæller, at en Afdeling af 20000 Md. miguelistiske Tropper var i Slutningen af forrige Maaned trængt ind i Algarve og havde besat den ene Plads efter den anden, saaat Faro var det eneste Punkt D. Pedro endnu havde tilbage; at Miguelisterne stode i Nærheden af denne Fæstnings Mure og havde d. 27 havt en Affaire med et af Garnisonen udsendt Detaschement; at Jndvaanerne allevegne erklærede sig paa ny for Miguel, og at Reactioner vare forefaldne, som svarede til de af Villastors Tropper udøvede Excesser; at ligeledes i hele Provindsen Alentejo den offentlige Mening udtalede sig bestemt for D. Miguel; at man paa flere Steder, navnlig i Estremoz, havde holdt ilde Huus med Pedroisterne og udøvet Grusomheder, som D. Miguels Tropper og Auctoriteter, uagtet deres ædle Anstrængelser, ikke vare i Stand til at forhindre; at det var umuligt at beskrive det Raseri, som besjælede Folket mod D. Pedro og hans Tilhængere o. s. v. Skjønt nu den Pariser National kan have Ret i, at den spanske Regjerings Organ ikke fortjener synderlig Tiltro, hvad Portugal angaaer, saa er der dog al Udsigt til, at Broderkrigen vil vorde fortsat, og at en, maaskee langvarig og blodig, Kamp forestaaer. D. Miguel har i det Mindste ikke tabt Modet. D. 29de Juli har han fra Villa de Conde udstedt en meget krigersk Proclamation til Soldaterne og Folket. J denne tilkjendegiver han først sin Sorg over, at alle de naadige Tilbud, som han, ifølge den ham egne Mildhed (!) har gjort sine forvildede og utaknemlige Børn, have været forgjeves; at disse meget mere have havt den Frækhed, at overfalde Algarves fredelige og trofaste Befolkning; at de ved den største Troløshed og ved nedrige Beskikkelser have, uden at give noget Slags Beviis paa Mod, bemægtiget sig hans Majestæts Escadre; at det endog er lykket dem at trænge ind i Lissabon, hvilket Tropperne paa den sydlige Tajobred ikke kunde forhindre, fordi de vare slet stillede og slet anførte, at nogle Pøbelhobe i Hovedstaden ved denne Leilighed havde opløftet oprørske Skrig; men Besætningens Troskab var urokkelig: den brændte af Begjerlighed efter at føres mod Rebellerne; men Hertugen af Cadaval havde, for, saavidt muligt, at undgaae at udgyde Brødres Blod, viselig ført dem ud af Staden, ledsaget af et stort Antal Embedsmænd, Adelsmænd og Jndbyggere af alle Classer, som ikke vilde være medskyldige i Forbrydelser, der udøves af Tronens og Alterets Fiender. J Religionens og Fædrenelandets Navn opfordret han dernæst alle Portugisere til at gribe til Vaaben, forene sig enten med ham selv, eller med Hertugen, eller med en anden tro General, og vise Verden, at en Hob Rebeller ikke formaaer at qvæle Aanden og Modet hos en heel Nation, der har viist, at den elsker sin Konge og sin Forfatning. Han haaber at deres Bed ter ville vorde forherligede i Historien og beundrede af alle Nationer, og han slutter med det Løsen: "Seier, eller Død!" - Jfølge Efterretninger, som med det engelske Skib Æina ere komne fra Oporto og naae indtil d. 10de d. M., havde Bourmont ophævet Beleiringen og sammendraget sin hele Styrke ved Vallenga, hvor Hertugen af Cadaval, hos hvem D. Miguel selv befandt sig, vilde stode til ham; dog holdtes Villanova- og de Forter, som behersker Jndfarten til Douro, endnu besatte. Alle de øvrige Forter og Skandser ødelagde han før sin Afmarsch tilligmed 1400 Piber Viin, som vare portugisisk Eiendom; det engelsk Viinoplag, blev dog uantastet. Paa den anden Side organiserede Villafior paa det Hurtigste sine Stridskræfter i Lissabon; han havde allerede 10,000 Mk. paa Benene, og iblandt disse den største Deel af D. Miguels Palitiesoldater, som vare vendte tilbage til Lissabon, for at træde i den unge Dronnings Tjeneste. J Oporto ordnede Saldanha sine Tropper i Brigader, for at rykkefrem og forurolige Bourmont. - Ved et Decret af 30te Juli har D. Pedro udnævnt D. CandidJoseph Xavier til Udenrigsminister og A. J. Freire til Marineminister, begge midlertidigen. Marqvis Palmella er bleven entlediget fra sin Post, som Generalgouverneur. General Mollelos's Tropper have gjort Oprør imod ham, fordi de mistænkte ham for at underhandle med Fienden; han maatte redde sit Liv ved Flugten, hvorpaa hans Soldater gik over Tajo og forenede sig med Hertugen af Cadaval.